kardosdrur/scandi-wiki huggingface dataset:
Velyki Mosty

Velyki Mosty (}; }; ) er en by i Tjervonohrad rajon i Lviv oblast (region) i det vestlige Ukraine. Den er hjemsted for administrationen af Velyki Mosty urban hromada, en af hromadaerne i Ukraine. I 2021 havde byen  6.312 indbyggere.

Historie 
I Kongeriget Polen var landsbyen Mosty en kongelig ejendom, med egne starostaer (ledertitel). Selve landsbyen blev oprettet i 1472 og var en del af . I slutningen af det 15. århundrede blev Mosty plyndret og ødelagt i et angreb af Krimtatarer, og i juli 1497, under Johannes 1. Alberts moldaviske ekspedition, marcherede en enhed af Teutonske riddere under Johann von Tiefen, som den polske konge havde tilkaldt, gennem landsbyen. Den 23. juli 1549, i den periode, der er kendt som  , fik Mosty Magdeburgrettigheder.

Kilder

Eksterne henvisninger 

Byer i Lviv oblast
Michael Andrew (svømmer)

Michael Andrew (født 18. april 1999) er en svømmer fra USA.

I 2021 repræsenterede han USA ved sommer-OL 2020 i Tokyo, Japan, hvor han vandt guldmedaljen med 4×100 meter medley stafethold.

Referencer

Eksterne henvisninger 
 

Svømmere fra USA
Svømmere ved sommer-OL 2020
Deltagere for USA ved sommer-OL 2020
Medaljevindere ved sommer-OL 2020
Olympiske mestre fra USA
Nettoformue

Nettoformue (engelsk Net worth) er værdien af alle ikke-finansielle og finansielle aktiver, der er ejet af en person eller en institution minus værdien af alle udestående gældsposter.
Da finansielle aktiver minus udestående gældsposter er det samme som netto finansielle aktiver, kan nettoformue også udtrykkes som ikke-finansielle aktiver plus netto finansielle aktiver. Det kan gælde for virksomheder, individuelle personer, regeringer eller økonomiske sektorer som finansselskaber eller hele lande.

Referencer 

Rigdom
Det Centrale Ordregister

Det Centrale Ordregister (COR) er en dansk leksikografisk resurse fra Dansk Sprognævn.
Resursen blev i sin første form udgivet i maj 2022
fra hjemmesiden https://ordregister.dk/.

Arbejdet med registret var begyndt i april 2021
og var et samarbejdsprojekt mellem Det Danske Sprog- og Litteraturselskab, Dansk Sprognævn, Center for Sprogteknologi på Københavns Universitet og Digitaliseringsstyrelsen.

COR tildeler en identifikator for hver ordform, for eksempel er identifikatoren for ordet "døgnets" "COR.43665.125.01" hvor de enkelte tal angiver identifikatoren for leksemet, de grammatiske karakteristika og for stavevariationen.
Således er "43665" tallet for leksemet "døgn", mens "125" svare til navneord i intetkøn, ental, bestemt form, ejefald og "01" er den eneste stavevariant for denne grammatiske form.

Arbejdet med at få danske ords betydninger repræsenteret i Det Centrale Ordregister er i gang.

Visse af COR's leksemer og former er linket fra danske leksemer i Wikidata.

Henvisninger 

Dansk sprog
Grammatik
Leksikologi
Wacker Chemie

Wacker Chemie AG er en tysk multinational kemivirksomhed, der blev etableret i 1914 af Alexander Wacker. Aktiemajoriteten ejes af Wacker-familien. De driver over 25 fabrikker i Europa, Asien og Amerika. Deres produkter omfatter silikonegummi, polymerer som ethylen-vinylacetat, polysilikone og waffere til mikrochip-industrien. Virksomhedens største fabrik har 10.000 ansatte i Burghausen, hvor de også har deres hovedkvarter.

Kemivirksomheder fra Tyskland
Verdensarvsområder i Danmark

United Nations Educational, Scientific and Cultural Organizations (UNESCO) verdensarvsområder i Danmark er steder med vigtig kulturel eller naturmæssig betydning som beskrevet i UNESCO World Heritage Convention, der blev etableret i 1972. Danmark ratificerede konventionen d. 25. juli 1979, hvilket gjorde landets historiske områder valgbare til verdensarvslisten.

Det første sted i Danmark, der blev føjet til Verdensarvslisten, var Jellingehøjene, -stenene og kirken, der blev indskrevet ved 18. Session af World Heritage Committee, afholdt i 1994 i Phuket, Thailand. Der er blevet tilføjet yderliger steder i 1995, 2000, 2004, 2009, 2014, 2017 og 2018. I 2019 havde Danmark 10 steder på listen og yderligere fire på en afventende liste. Tre steder; Kujataa, Aasivissuit – Nipisat og Ilulissat Isfjord ligger i Grønland, der er en del af Kongeriget Danmark.

Syv steder i Danmark er kultur og tre er natur. Naturområdet Vadehavet deles med Tyskland og Holland. I 2014 blev den danske del tilføjet det eksisterende verdensarvsområde i de to andre lande, der havde været på listen siden 2009.

Verdensarvsområder 
Områderne er listet i den rækkefølge, som de er kommet på verdensarvslisten

I Danmark
Jellingstenene, Jellingmonumenterne og Jelling Kirke
Roskilde Domkirke
Kronborg
Stevns Klint
Vadehavet
Christiansfeld
Parforcejagtlandskabet i Nordsjælland

I Grønland
Ilulissat Isfjord
Kujataa
Aasivissuit – Nipisat

Referencer 

 
Lister relateret til Danmark
Byer i Grønland

Dette er en liste over byer i Grønland. By bruges lidt løst om bebyggede områder i Grønland, da hovedstaden og den mest folkerige by har 19.279 indbyggere. I Grønland findes to slags bebyggelser; illoqarfik (grønlandsk for by) og nunaqarfik (grønlandsk for bygd). Forskellen mellem de to er mindsket efter nye administrative områder blev introduceret i 2009, hvorved de tidligere kommunale hovedbyer mistede indflydelse.

I oktober 2021 havde Grønland 56.523 indbyggere, som alle boede langs kysten eller på øer omkring Grønland. Der findes ingen permanente bosættelser på Indlandsisen; der findes kun forskningsstationer der er beboet i dele af året.

Byer med mere end 1.000 indbyggere 

Der er 13 byer i Grønland med et indbyggertal på mere end 1.000:

Byer med mellem 200 og 1.000 indbyggere 
Der er 14 byer i Grønland med et indbyggertal på mellem 200 og 1.000:

Byer med mellem 100 og 200 indbyggere 
Der er 14 byer i Grønland med et indbyggertal på mellem 100 og 200:

Byer med færre end 100 indbyggere 
Der er 30 bygder i Grønland med et indbyggertal på færre end 100:

Referencer 

Byer på Grønland
Grønland
Rocket Internet

Rocket Internet SE er en tysk internetvirksomhed, der laver startups indenfor internethandel og ejer andele i forskellige internethandelsvirksomheder. De har hovedkvarter i Berlin. Virksomheden kendes som en venture builder.

Referencer 

It-virksomheder fra Tyskland
Kommunalvalget 1989

Kommunalvalget 1989 i Danmark 21. november 1989 omfattende valg til landets kommuner og amtskommuner.

Valgene i primærkommuner 
Der var 3.999.827 stemmeberettigede vælgere i 275 kommuner, hvoraf godt 77.000 var udlændinge. Stemmeprocenten var 67,6 % hvilket var det laveste siden kommunalvalget 1974. I Københavns og Frederiksberg Kommuner var stemmeprocenten 57,8 %, og i resten af landet var valgdeltagelsen også generelt lavere i bykommuner end i omliggende landkommuner.

Der var 2.057.739 personlige stemmer svarende til 77,1 %.
1,16 % af stemmerne var ugyldige stemmer, hovedparten af disse var blanke stemmer.

I alt opstillede 13.545 mænd og 6.048 kvinder i 275 kommuner. Der blev valgt 3.488 mænd og 1.249 kvinder.

Valgene i amtskommuner 
Der var 3.530.172 stemmeberettigede vælgere til valgene i de 14 amtskommuner. Det var færre end til de kommunale valg idet Københavns og Frederiksberg Kommuner ikke tilhørte nogen amtskommune. Når man så bort fra disse to kommuner, var der lidt flere stemmeberettigede vælgere til de amtskommunale valg end til kommunalvalgene idet flere personer opfyldte kravet om bopælspligt.

Stemmeprocenten var 68,8 %. 4,07 % af stemmerne var ugyldige, heraf 3,83 % blanke stemmer.

I alt opstillede 1.954 mænd og 816 kvinder i de 14 amtskommuner. Der blev valgt 264 mænd og 110 kvinder.

Noter

Referencer 

1989
1989
Politiske valg i 1989
Østgrønlandsstrømmen

Østgrønlandsstrømmen er en kold havstrøm med lav salinitet, der går fra Framsundet (~80N) til Kap Farvel (~60N). Strømmen ligger umiddelbart øst for Grønlands østkyst langs den grønlandske kontanentalsokkel.

Strømmen går igennem Grønlandshavet og Norskehavet og videre til Danmarksstrædet. Strømmen er af stor vigtighed, da den direkte forbinder Arktis med Nordatlanten, og den bidrager i høj grad med at sende is ud af arktis, og det er ligeledes en stor ferskvandsvask for arktis.

Se også 
 Labradorstrømmen
 Baffinstrømmen

Referencer 

Havstrømme
Kap Bridgman

Kap Bridgman er et næs i Wandelhavet, Ishavet i det nordøstlige Grønland.

Området blev navngivet af Robert Peary og opkaldt efter Herbert L. Bridgman, der var en af medlemmerne i Peary Arctic Club i New York.

Kap Bridgman blev lokaliseret på den nordlige side af udmundingen af Frederick E. Hyde Fjord i Peary Land. Administrativt er det en del af Grønlands Nationalpark.

I 1900 var dette næs Robert Pearys østligste præcise geografisk udforskede område i Nordgrønland, da han mødte tåge længere mod syd. I 1907 blev det et vigtigt landemærke for Danmark-ekspeditionen, der kortlagde området syd og sydøst for næsset, samt Daly Bjergene der rejser sig mod vest.

Rereferencer 

Grønlands geografi
Halvøer i Grønland
Lisandro Martínez

Lisandro Martínez (født d. 18. januar 1998) er en argentinsk professionel fodboldspiller, som spiller for Premier League-klubben Manchester United og Argentinas landshold.

Klubkarriere

Newell's Old Boys 
Martínez begyndte sin karriere hos Newell's Old Boys, hvor han gjorde sin professionelle debut i den sidste kamp af 2016-17 sæsonen.

Defensa y Justicia 
Martínez skiftede i august 2017 til Defensa y Justicia på en lejeaftale. Efter en god debutsæson, skiftede han til klubben på en fast aftale i juni 2018.

Ajax 
Efter at have spillet en vigtig del i at Defensa y Justicia sluttede på andenpladsen i 2018-19 sæsonen, skiftede Martínez i juli 2019 til hollandske Ajax. Martínez etablerede sig med det samme som en central del af mandskabet, og spillede som fast mand over de næste 3 sæsoner med klubben. Han blev i 2021-22 sæsonen kåret som årets spiller i klubben.

Manchester United 
Martínez skiftede i juli 2022 til Manchester United.

Landsholdskarriere

Ungdomslandshold 
Martínez har repræsenteret Argentina på flere ungdomsniveauer.

Seniorlandshold 
Martínez debuterede for Argentinas landshold den 22. marts 2019. Han var del af Argentinas trup til Copa América 2021, hvilke Argentina vandt. Han var også del af Argentinas trup til VM 2022.

Titler 
Ajax
 Eredivisie: 2 (2020-21, 2021-22)
 KNVB Cup: 1 (2020-21)
 Johan Cruyff Schaal: 1 (2019)

Argentina

 Copa América: 1 (2021)
 VM (2022)

Individuelle

 Ajax Årets Spiller: 1 (2021-22)

Referencer

Eksterne henvisninger 

Fodboldspillere fra Argentina
Fodboldlandsholdsspillere fra Argentina
Forsvarsspillere (fodbold)
Fodboldspillere fra Newell's Old Boys
Fodboldspillere fra Defensa y Justicia
Fodboldspillere fra AFC Ajax
Fodboldspillere fra Manchester United F.C.
Deltagere ved verdensmesterskabet i fodbold 2022
Verdensmestre i fodbold
Deltagere ved Copa América 2021
Færøernes økonomi

Færøernes økonomi var den 166. største i verden i 2014, og havde et bruttonationalprodukt (BNP) på $2,613 mia. om året. BNP'et steg fra 8 mia. DKK i 1999 til 21 mia. DKK 2019. Langt størstedelen af færøernes eksport, omkring 90%, består af fiskeriprodukter.

Færøernes økonomi domineres af fiskeindustri inklusive fiskeopdræt, som samlet står for omkring 95 % af Færøernes eksportindtægter og halvdelen af bruttonationalproduktet (BNP). Finanskrisen på Færøerne 1989–1995 gjorde at arbejdsløsheden steg til omkring 10 %, og at en tredjedel af befolkningen udvandrede, hovedsageligt til Danmark. Senere har arbejdsløsheden blevet lavere, og lå per 2007 på 1,4 %, som da var den 7. laveste i verden.

De evigvarende primærerhverv har gjort at arbejdsløshed har været et noget ukendt fænomen på øerne, selv om svingninger i de internationale fiskepriser kan føre til store svingninger i landets økonomi. Omkring 15 % af landets BNP kommer i dag fra årlige tilskud fra Danmark, men dette tal er stadig på vej ned. Efter 2000 har nye arbejdspladser inden for informationsteknologi (IT) og andre forretningsprojekter blevet oprettet Færøerne for at tiltrække nye investeringer.

Grindefangst (færøsk: grindadráp) er omstridt på verdensbasis. Fangsten er ikke-kommerciel og organiseret af de enkelte bygder, og derfor ikke af del øernes eksport. Fangsten er strengt lovreguleret, og overvåges altid af den lokale sysselmand, tilsvarende en grindeformand.

Færøernes valuta er Færøske kroner, som dog blot er dansk kroner med færøske motiver på sedlerne, og dermed ingen selvstændig valuta. Færøerne valgte at stå udenfor daværende EU da Danmark blev medlem i 1973. Færøerne har imidlertid en frihandelsaftale med EU, underskrevet med EF i 1989.

Handel

Referencer
Hunger

Hunger er følelsen af er stærkt behov for føde, se sult.

Hunger kan også henvise til:

 Hunger (film fra 1983), en britisk film instrueret af Tony Scott
 Hunger (film fra 2020), en dansk kortfilm
 Hunger (nordisk mytologi), er i nordisk mytologi navnet på Hels fad

Se også 
 Hungersnød
Elmar Moltke Nielsen

Elmar Moltke Nielsen (27. februar 1924 i Vejle - 2. oktober 1997) var en dansk modernistisk arkitekt, der er kendt gennem tegnestuen Friis & Moltke. Sammen med Knud Friis modtog han Træprisen i 1959 og de modtog Eckersberg Medaillen i 1967.

Værker 
 Hotel Hvide Hus, Åbenrå (1964), 1993-2020 Højskolen Østersøen, 2020- Hotel Østersø

Galleri

Referencer

Eksterne henvisninger 
 Elmar Moltke Nielsen på Gravsted.dk

Arkitekter fra Danmark
Macbeth (flertydig)

Macbeth  kan henvise til:

 Macbeth af Skotland, konge af Skotland fra 1040 til 1057
 Macbeth, et skuespil af Shakespeare løst baseret på Macbeth af Skotlands liv

Shakespeares skuespil har dannet grundlag for operaer og filmatiseringer, herunder:

 Macbeth (opera), en opera fra 1847 af Giuseppe Verdi
 Macbeth (film fra 1908), en fransk stumfilm
 Macbeth (fransk film fra 1909), en fransk stumfilm
 Macbeth (italiensk film fra 1909), en italiensk stumfilm
 Macbeth (film fra 1913), en tysk stumfilm
 Macbeth (film fra 1916), en amerikansk stumfilm instrueret af John Emerson
 Macbeth (film fra 1948), instrueret af Orson Welles
 Blodets trone (1957), instrueret af Akira Kurosawa, en genfortælling af Macbeth der foregår i middelalderens Japan.
 Macbeth (film fra 1971), instrueret af Roman Polanski
 Macbeth (film fra 1978), instrueret af Philip Casson
 Macbeth (film fra 2005), instrueret af Mark Brozel
 Macbeth (film fra 2006), instrueret af Geoffrey Wright
 Macbeth (film fra 2015), instrueret af Justin Kurzel
Dalmatinervej 101

Dalmatinervej 101 (eng: 101 Dalmatian Street) er en amerikansk animeret tv-serie på Disney Channel produceret ved Disney Television Animation af Cara Speller. Den fik premiere d. 14. december 2018 i USA og d. 16. december 2018 i Danmark. Serien er skrevet af Josh Brener, Michaela DIetz, Ella Kenion og Rhashan Stone. Den er instrueret af Nathan Klein, Rupert Cross og Theo Vidgen. Der er to sæsoner af serien der i USA sendtes  fra 2018 til 2020.

Kilder og henvisninger

 
Animationsfilm fra USA
Vynnyky

Vynnyky (, , ) er en by i Lviv rajon, Lviv oblast (region) i Ukraine. Den hører til Lviv urban hromada, en af hromadaerne i Ukraine. I 2021 havde byen  18.527 indbyggere.

Historie
Siden midten af det 14. århundrede, indtil Polens delinger, tilhørte Vynnyky, på polsk  kaldet Winniki, , Kongedømmet Polen. Fra 1772 til 1918 var den en del af det østrigske Galicien, og i perioden derefter vendte byen tilbage til Polen som en del af . I 1925 havde byen 6.000 indbyggere, hvoraf 3.300 var polske. 

Den østlige halvdel af Lwow voivodeskab, blev efter 2. verdenskrig afstået til Ukrainske SSR på opfordring af Josef Stalin  under Teheran-konferencen, hvilket  blev bekræftet på Jalta-konferencen i 1945.

Galleri

Kilder

Eksterne henvisninger 

 

Byer i Lviv oblast
Rådhuspandekage

Rådhuspandekage er en specialitet som er kendt fra Københavns Rådhus. Den består af en pandekage rullet sammen med appelsincreme som bliver smurt med et tyndt lag abrikosmarmelade og drysset med mandelsplitter. De serveres kolde. Pandekagerne bliver brugt til officielle receptioner og festligheder på Københavns Rådhus.

Opskriften blev opfundet på Langeliniepavillonen. I 1930’erne blev opskriften givet videre til ejerne på Store Kro i Fredensborg. Vilkåret var, at den skulle holdes hemmelig, og at pandekagerne kun blev serveret til arrangementer som Københavns Kommune stod bag.

Referencer 

Pandekager
Mikrodata

Mikrodata betegner typisk registerdata ned på individniveau, dvs. med information om enkeltenheder. Det betyder, at indholdet af databaser med datarækker for hver enkelt person, virksomhed eller andre enheder, der optræder i databasen, betegnes mikrodata.

Offentlige myndigheder registrerer ofte data om borgere, virksomheder og jordstykker, og der kan i nogle tilfælde gives adgang til dette som mikrodata. I Danmark er der fri adgang til bearbejdede datasæt på baggrund af registrene hos Danmarks Statistiks Statistikbank, mens der i særlige tilfælde kan gives adgang til de bagvedliggende mikrodata til forskningsbrug, til offentlige myndigheder og virksomheder med særlig ansvar.

Referencer 

Informatik
Dataforvaltning
Johannes Schmidt-Wodder

Johannes Carl Schmidt, kaldet Schmidt-Wodder eller Schmidt-Vodder (født 9. juni 1869 i Tønder, død 13. november 1959 på Petersholm ved Tørsbøl), var en tysk præst og politiker som repræsenterede det tyske mindretal i Danmark i Folketinget.

Schmidt blev født i Tønder (dengang i provinsen Slesvig-Holsten i Preussen) i 1869 som søn af provst Niels Schmidt. Han blev student fra Haderslev Latinskole i 1888 hvorefter han læste teologi på universiteterne i Leipzig, Greifswald og Kiel og fik embedseksamen i 1894. Han var præst i Vodder mellem Ribe og Skærbæk 1896-1920, hvor han bestyrede præstegården og tog aktiv del i landbrugsarbejdet.

Han arbejdede for fortyskning af Nordslesvig, men var modstander af Köllers tvangspolitik. Han stiftede foreningen "Verein für deutsche Friedensarbeit in der Nordmark" i 1909. Foreningen skulle fremme tysk identitet og samtidig respektere "Zweiströmigkeit" (tvestrømmethed) – at man både kan have tyske og danske kulturtræk.

Efter genforeningen i 1920 var Schmidt initiativtager til "Schleswiger Wählerverein" som Slesvigsk Parti udsprang af. Han udgav Stimmen aus Nordschleswig efter genforeningen, var hovedmedarbejder ved bladet Nordschleswig og var fra 1927 medudgiver af bladet Nation und Staat. Han skrev også adskillige bøger på både dansk og tysk.

Schmidt-Wodder var medlem af Folketinget valgt for Slesvigsk Parti i Haderslev-Aabenraa-Sønderborg-Tønder Amtskreds fra 21. september 1920 til 3. april 1939. Slesvigsk Parti opnåede i perioden 13-15 % af stemmerne i Nordslesvig.

Referencer

Eksterne henvisninger 
 Johannes Schmidt (tysk mindretalsleder) i Dansk Biografisk Leksikon, 3. udgave
 Schmidt-Vodder, Johannes, 1869-1959, hjemmetysk politiker i Grænseforeningens leksikon

Folketingsmedlemmer i 1920'erne
Folketingsmedlemmer i 1930'erne
Folketingsmedlemmer fra Slesvigsk Parti
Sarah Köhler

Sarah Köhler (født 20. juni 1994) er en tysk svømmer.

Hun repræsenterede Tyskland ved sommer-OL 2016 i Rio de Janeiro, hvor hun blev elimineret i prøveheatet i 400 meter fri.

Köhler kvalificerede sig til at repræsentere Tyskland ved sommer-OL 2020 i Tokyo. I kvindernes 1500 meter fri endte hun på 6. pladsen i de indledende heats og kvalificerede sig til finalen og vandt bronzemedaljen.

Referencer

Eksterne henvisninger 
 

Svømmere fra Tyskland
Svømmere ved sommer-OL 2016
Svømmere ved sommer-OL 2020
Deltagere for Tyskland ved sommer-OL 2016
Deltagere for Tyskland ved sommer-OL 2020
Medaljevindere ved sommer-OL 2020
Olympiske bronzemedaljevindere fra Tyskland
Wacker Neuson

Wacker Neuson SE er en tysk producent af entreprenørmaskiner og andre maskiner til byggeindustrien. Koncernens brands inkluderer Wacker Neuson, Kramer og Weidemann. Hovedkvarteret er i München og virksomheden blev etableret i 1848.

Referencer 

Fremstillingsvirksomheder fra Tyskland
SMA Solar Technology

SMA Solar Technology AG (betyder System, Mess og Anlagentechnik) er en tysk producent af invertere til brug for solcelleanlæg. Virksomheden blev etableret i 1981 og har hovedkvarter i Niestetal. De har kontorer i 18 lande.

Referencer 

Elektronikvirksomheder fra Tyskland
KWS Sat

KWS SAAT SE & Co. KGaA  er en tysk producent af frø til planteavl med aktiviteter i 70 lande. Virksomhedens produkter inkluderer frø til sukkerroer, korn, gryn, olie, proteinplanter, sorghum og grøntsager. De har hovedkvarter i Einbeck. Oprindeligt havde virksomheden hovedkvarter i Klein Wanzleben, hvor den blev etableret i 1856.

Referencer 

Fødevarevirksomheder fra Tyskland
Bioteknologivirksomheder fra Tyskland
Marlen Reusser

Marlen Reusser (født 20. september 1991 i Jegenstorf) er en schweizisk landevejscykelrytter, der kører for .

Hun repræsenterede Schweiz under sommer-OL 2020, hvor hun deltog i enkeltstart for kvinder hvor hun vandt sølvmedalje.

Referencer

Eksterne henvisninger 
 

Kvindelige cykelryttere fra Schweiz
Deltagere for Schweiz ved sommer-OL 2020
Cykelryttere ved sommer-OL 2020
Medaljevindere ved sommer-OL 2020
Olympiske sølvmedaljevindere fra Schweiz
BayWa

BayWa AG (indtil 1972: Bayerische Warenvermittlung landwirtschaftlicher Genossenschaften AG) er en tysk handelskoncern med hovedkvarter i München. Oprindeligt blev der handlet med jordbrugsvarer, senere blev forretningsomfanget udvidet til også at omfatte byggematerialer, energi og internethandel. BayWa er tilstede i mere end 50 lande.

Referencer 

Virksomheder fra Tyskland
Alstom Coradia

Alstrom Coradia er en familie af diesel- og elektriske motorvognsæt bygget af den franske togfabrikant Alstom, som bruges på InterCity-, regional- og lokalstrækninger i Europa, Nordamerika og Afrika.

Design 
Coradia tilbydes i forskellige konfigurationer for at passe operatørers forskellige krav. De er tilgængelige både som diseltogsæt og elektriske togsæt. Dobbeltdækkeren Coradia Duplex har plads til flere passagerer end normale tog på samme længde. Coradia bruger Alstoms eget Onix igBT træksystem, der er promoveret som givende jævn acceleration og energisparing. Standardvarianterne af toget er udstyret med et regenerativt bremsesystem. Coradia kan også udstyres med en række kommunikations- og signalsystemer, inklusive Automatic Train Protection (ATP) og European Train Control System (ETCS).

Coradia er designet til at tilbyde en høj grad af komfort for passagererne. Som standard har kupéen bagagehylde og opbevaringsområder samt skillevægge placeret mellem foyeren og siddeområderne. Hvert sæde kan udstyres med stikkontakter, individuel belysning og forskellige lyd- og videosystemer; både højde og konfiguration af sæderne kan tilpasses for at møde operatørens krav. De indvendige beslag kan omfordeles enkelt, og de monteres sædvanligvis på specialbyggede spor. Blandt ting, der kan tilpasses, er udstyr som salgsautomater, billetautomater og indbygget internetforsyning; specialiserede tilgængelighedsfaciliteter for handicappede passagerer kan også installeres.

Coradias udvalg inkluderer varianterne Coradia Duplex, Coradia Lint, Coradia Continental, Coradia Polyvalent, Coradia Nordic og Coradia Stream. Alstom har også udviklet Coradia Meridian specifikt til Trenitalia og andre regionale operatører i Italien. Coradia Continental er elektrisk og har tre, fire, fem eller seks vogne; op til fire togsæt kan slås sammen i myldretid. Træksystemet er tagmonteret.

Coradia Duplex-toget er en elektrisk dobbeltdækker med 2-7 vogne; op til fire togsæt kan kobles sammen for en maksimal længde på 12 vogne. Duplex-serien inkluderer to modeller, en udviklet og brugt for transport express régional-linjer i Frankrig samt af Chemins de Fer Luxembourgeois, mens den anden bruges i Sverige.

Også Coradia Nordic er elektrisk, med et bredere karosseri, specielt udviklet for standarden med bredere trasé som sædvanligvis bruges i Nordeuropa. Den er tilgængelig i konfigurationer på fire-, fem- og seksvognstogsæt. For at kunne bruges under de sædvanligvis kolde vintre i Skandinavien kan den køre ved temperaturer så lave som -35 °C og opbevares ved temperaturer så lave som -40 °C. For at skabe plads til passagerfaciliteter og siddepladser er trækudstyret monteret på taget.

Referencer 

Alstom
Thaïs (italiensk film fra 1917)

Thaïs er en italiensk stumfilm fra 1917 af Anton Giulio Bragaglia.

Referencer

Eksterne henvisninger 

 

Stumfilm fra Italien
Italienske film fra 1917
Dramafilm fra Italien